b"\n_START_ARTICLE_\nCan Masoller\n_START_SECTION_\nDescripci\xc3\xb3\n_START_PARAGRAPH_\nDe planta quadrada, t\xc3\xa9 planta baixa i pis. Fa\xc3\xa7ana tancada amb cornisa catalana i coberta a doble vessant amb teula \xc3\xa0rab. Fa\xc3\xa7ana de ma\xc3\xa7oneria, arrebossada i pintada d'un color ocre. A la planta baixa hi ha dues portes, la de l'esquerra amb un arc de mig punt molt rebaixat, i la de la dreta amb dovelles de pedra. Al pis superior hi ha tres finestres, dues sobre la porta de la part esquerra i una amb ampit, brancals i llinda de pedra, sobre la porta amb dovelles. La casa sempre ha estat en mans de la fam\xc3\xadlia Masoller."